หุ้นพลังงานยกทัพหนุน SET ปิดเช้าพุ่งกระฉูดกว่า 17 จุด หลังราคาน้ำมันปรับตัวเพิ่มขึ้น
หุ้นพลังงานยกทัพหนุน SET ปิดเช้าพุ่งกระฉูดกว่า 17 จุด หลังราคาน้ำมันปรับตัวเพิ่มขึ้น โดยดัชนีปิดเช้านี้ที่ระดับ 1,788.79 จุด เพิ่มขึ้น 17.23 จุด หรือ 0.97% มูลค่าการซื้อขาย 4.48 หมื่นลบ.
19 เม.ย. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (19 เม.ย.) ระดับ 1,788.79 จุด เพิ่มขึ้น 17.23 จุด หรือ 0.97% มูลค่าการซื้อขาย 44,768.38 ล้านบาท
10 หุ้นดันดัชนีวันนี้

ด้านนายเกษม พันธ์รัตนมาลา กรรมการและหัวหน้าส่วนงานวิจัย บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยเช้านี้ยังมีโอกาสที่จะรีบาวด์ได้อย่างต่อเนื่อง เช่นเดียวกับตลาดต่างประเทศที่ปรับตัวดีขึ้น โดยตลาดหุ้นในภูมิภาคเอเชียเช้านี้ต่างก็อยู่ในแดนบวกเป็นส่วนใหญ่ หลังจากผ่อนคลายความกังวลปัจจัยความขัดแย้งระหว่างประเทศ ไม่ว่าจะเป็นสถานการณ์ในซีเรียที่สงบลง และผู้นำเกาหลีเหนือ-เกาหลีใต้จะมีการเจรจากัน
นอกจากนี้ ราคาน้ำมันก็ปรับตัวขึ้นได้ดีพอควรน่าจะช่วยหนุนหุ้นในกลุ่มพลังงาน ส่วนการทยอยประกาศผลประกอบการของกลุ่มแบงก์งวดไตรมาส 1/61 ก็คาดว่าจะออกมาไม่ค่อยดีนัด น่าจะมีผลกำไรใกล้เคียงกับไตรมาส 1/60 โดยอาจจะทรงตัว อย่างไรก็ดีให้ติดตามการทยอยประกาศผลประกอบการต่อไป โดยเฉพาะแบงก์ขนาดใหญ่อย่าง BBL, KBANK, SCB
พร้อมให้แนวรับ 1,765 จุด ส่วนแนวต้าน 1,780 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 8,992.83 ล้านบาท ปิดที่ 568 บาท เพิ่มขึ้น 18 บาท
PTTEP มูลค่าการซื้อขาย 5,299.93 ล้านบาท ปิดที่ 132 บาท เพิ่มขึ้น 9.50 บาท
PTTGC มูลค่าการซื้อขาย 2,507.36 ล้านบาท ปิดที่ 101 บาท เพิ่มขึ้น 3.25 บาท
EA มูลค่าการซื้อขาย 2,453.16 ล้านบาท ปิดที่ 37.25 บาท เพิ่มขึ้น 2.50 บาท
IVL มูลค่าการซื้อขาย 2,129.89 ล้านบาท ปิดที่ 59.50 บาท เพิ่มขึ้น 1.50 บาท
 